cyanic-selkie/wikianc huggingface dataset:
Muskellunge
Utseende
I Nord-Amerika blir muskellungen større enn vår gjedde, men det er usikkert om den blir større enn de største gjeddene i Europa. De to artene er de største i slekten, og begge ser ut til å oppnå en maksimalstørrelse på ca. 1,5 m og vel 30 kg. Det finnes mange beretninger og påstander om enda større fisk, særlig fra Wisconsin for muskellungens vedkommende. I mai 1913 skal en muskellunge på 168 cm ha blitt tatt i Green Bay, en arm av Michigansjøen. En fisk på 30,5 kg, tatt ved den selvoppnevnte «muskie-hovedstad» Hayward, regnes som den tyngste muskellunge noen har klart å bringe på land. Et sted oppgis maksimalstørrelsen til 183 cm. En muskellunge på den størrelsen og i middels godt hold veier anslagsvis 48 kg. De største gjeddene er alltid hunner, men også hanner av muskellunge kan bli på minst 120 cm. I noen grad synes veksten og størrelsen å være genetisk bestemt, og de største eksemplarene er funnet nord i utbredelsesområdet. Næringstilgangen har naturligvis mye å si.
Utryknings-Eskadronen
1970-årene
Eskadronen bestod av en eskadronstab og tre mitraljøsetropper. Eskadronstaben hadde en stabsgruppe og en trengruppe, som hadde tre motorsykler og to Volvo feltvogner til rådighet. Eskadronen hadde en leder, en nestkommanderende som også var administrasjonsoffiser og hadde 13 befal, 17 korporaler og 107 menige. Eskadronen hadde tre tropper, hver bestående av en troppstab i panserbil og tre andre panserbiler. I tillegg til dette hadde man tilgang til seks panserbiler som ikke var tatt med i krigsoppsetningsplanen.
Muskellunge
Utseende
Maksimalstørrelse og –vekt for en fisk er alltid vanskelig å angi, noe anslagene ovenfor også viser. Fisk vokser hele livet, og vi må anta at de største eksemplarene aldri blir tatt – enten det nå skyldes at de skyr redskap, drar av gårde med den eller finnes i vann eller deler av vann hvor de får være i fred. Videre er virkelig store eksemplarer ytterst fåtallige, desto mer fordi en stor muskellunge (eller gjedde i det hele) trenger svært mye føde for å vokse ytterligere.
Dota 2
Dota 2 er et videospill og er etterfølgeren til Defense of the Ancients, en spillmodifikasjon til spillet Warcraft III: Reign of Chaos og Warcraft III: The Frozen Throne. Spillet ble utviklet av selskapet Valve og ble utgitt 9. juli 2011 til Windows og senere for OS X og Linux den 18. juli 2013 under en Free-to-play finansieringsmodell.
Utryknings-Eskadronen
Direkte underlagt HV02
I 1982 ble MITR-ESK overført fra avsnittet, og ble direkte underlagt HV02.
Dota 2
Dota 2 spilles i omganger hvor ti spillere er delt inn i to lag. I startfasen av spillet er hovedfokuset på å skaffe ressurser, «gull», som man kan bruke på å kjøpe utstyr som gjør spillerens karakter sterkere. Man skaffer ressurser ved å drepe såkalte «creeps» som hvert lag produserer hvert halve minutt. Man blir også belønnet med gold ved å drepe motstanderspillere eller ødelegge bygninger. Spillbrettet er delt diagonalt og hver side har også en «jungel» som spawner «creeps». Spillbrettet er videre inndelt i 3 «lanes» hvor lagenes «creeps» angriper hverandre. I øvre halvdel av spillbrettets diagonal spawner spillbrettets tøffeste monster, Roshan. I mange situasjoner trenger man innsats fra hele laget for å bekjempe monsteret, og man blir belønnet med «Aegis of the Immortal» som gir en av spillerne mulighet for reinkarnasjon de neste 5 minuttene. For å vinne spillet, må man ødelegge motstanderlagets hovedbygning: «The Ancient». Bygningen er plassert i de to lagenes baser og man må ha ødelagt minst alle tårnene i en «lane» for å angripe den.
Muskellunge
Levevis
Muskellungen lever som vår gjedde – med få unntak, som ser ut til å ha sammenheng med at muskellungen er litt mer varmekjær.
Dota 2
Før spillets start velger hver spiller en «hero» som vil bestemme spillerens rolle i spillet. Per oktober 2020 har Dota 2 119 ulike «heroes» spilleren kan velge mellom. Mangfoldet av «heroes» spiller en viktig rolle i spillets kompleksitet og strategiske elementer da et lag med god synergi mellom spillernes «heroes» gir laget fordeler. Man deler gjerne spillets forskjellige roller inn i rollene: «carry», «core», «jungler», «support». med en rangering i ressursprioritet fra 1-5 der rolle 1, 2 og 3 er «core» og har førsteprioritet på «gold». Rolle 4 og 5 kalles for «support» og har som formål å støtte lagspillerne som har prioritet på ressurser. Rolle 5 er «Hard support» og rolle 4 er Soft «support». Supporting gjør man ved å kjøpe utstyr som bedrer sikt på spillkartet og dermed gir laget mer informasjon om motstanderens plassering.
Muskellunge
Ernæring
Yngelen fortærer først plommesekken og lever så av hoppekreps (kopepoder) og annet zooplankton. Men den går snart over til større byttedyr, særlig fisk. Den har for vane å stå stille og lure i sivet eller utenfor en odde – for så å styrte frem i stor fart og gripe byttet, oftest på tvers hvis byttet er forholdsvis stort. Hele fisken – den slanke, strømlinjete kroppen og finnene som er plassert langt bak – er perfekt tilpasset denne jaktmetoden. Det samme er det svære hodet, de lange og sylspisse tennene og det veldige gapet. Muskellungen lever mest av all slags fisk, også mindre artsfrender og andre slektninger i gjeddefamilien – men tar også rumpetroll, frosk, krepsdyr, svømmefugler og svømmende slanger og små pattedyr. Som regel nøyer den seg med byttedyr på inntil 30 % av sin egen størrelse.
Dota 2
Spillet ble godt mottatt da det ble sluppet fordi det greide å opprettholde kjernen i spillmodifikasjonen Defense of the Ancients, men samtidig greide å gi en mer belønnende opplevelse. Samtidig har spillet fått kritikk for å være vanskelig å komme inn i og for å ha et fiendtlig samfunn.
Utryknings-Eskadronen
Direkte underlagt HV02
Under HVs reformasjon i 2005 kom igjen Eskadronsnavnet tilbake og avdelingen fikk nye oppgaver, denne gang som en Utryknings-styrke, uten bindinger til objekter. Planen var at avdelingen skulle fungere som distriktets reserve og knyttneve. Navnet ble da, som det fortsatt er i dag, Utryknings-Eskadronen.
Dota 2
Dota 2 er blitt det mest spilte spillet på Valves plattform Steam med over 500,000 samtidige spillere daglig.
Muskellunge
Forplantning
Som vår gjedde gyter muskellungen på vegetasjonsrikt, grunt vann om våren, ved temperaturer på 9–15 °C. Der de finnes sammen, gyter muskellungen et par uker senere enn vår gjedde (som kan gyte allerede før isen har gått i sene vårer). Eggene synker ned mot bunnen – på den måten unngår de å bli spist av den andre artens yngel. Med god næringstilgang kan muskellungen vokse svært fort. Både veksten og hele livsløpet går gjerne raskere i sør. De største eksemplarene er likevel tatt i den nordlige delen av utbredelsesområdet. Som hos vår gjedde vokser hunnen fortere enn hannen, og den blir betydelig større. Muskellungen kan bli 30 cm allerede før året er omme. Den blir 100 cm etter 5-11 år. Da veier den som regel 6-8 kg, mer om høsten enn når den er utgytt om våren (en meterlang laks eller kanadarøye i godt hold veier til sammenligning 11-12 kg). Den blir kjønnsmoden 3-6 år gammel. Tallrik er den ikke noe sted; særlig de store eksemplarene er fåtallige. Maksimal levealder er anslått til 30 år.
Dota 2
Historien om Dota-serien begynte i 2003 med Defense of the Ancient (DotA), en tilpasset modifikasjon for Warcraft III: Reign of Chaos, opprettet av en utvikler med pseudonymet Eul.
Utryknings-Eskadronen
Norsk Militær Tattoo
I mai 2018 var Eskadronen sammen med Innsatsstyrke Derby æresavdeling under Norsk Militær Tattoo i Oslo Spektrum. Eskadronen demonstrerte da «militære operasjoner i urbant terreng (MOUT)», og var fanevakt under avslutningsnummeret av tattooen. Det ble kjørt fire gjennomføringer for fulle hus.
Muskellunge
Forplantning
Der de forekommer sammen, er hybrider mellom de to gjeddeartene ganske vanlig. De er oftest sterile, men noen få fertile hunner er kjent. Det tyder på et nært slektskap mellom artene. Hybridene kalles «tiger muskies» – dels fordi de ofte er stripete, dels fordi jaktmetodene og matvanene er akkurat som hos foreldrene.
Utryknings-Eskadronen
Norsk Militær Tattoo
Selve showet ble vist senere på NRK, men de utelot demonstrasjonen av MOUT.
Muskellunge
Forplantning
Egg og yngel av muskellunge har mange fiender. Der arten lever sammen med vår gjedde, er egg og yngel utsatt for å bli spist av den andre slektningen, hvis unger ligger foran i utviklingen fordi de klekkes tidligere. Der de to artene lenge har levd sammen, har muskellungen tilpasset seg ved å gyte på litt andre steder. I tillegg synker eggene mot bunnen. Andre fiender av små muskellunger er rovfisk som kanadarøye (der denne forekommer) og solabbor – men ikke minst større gjedder både av egen og den andre arten – foruten oter, mink og visse fugler som har fisk på menyen. Etter hvert som de vokser til, tynnes det ut blant fiendene. En stor muskellunge har knapt nok andre fiender enn bjørner – og mennesket.
Muskellungen og mennesket
Mange steder er muskellungen en populær sportsfisk. Den er også en utmerket matfisk. Muskellungen setter ofte sportsfiskerens tålmodighet på prøve. Den er ofte vanskelig å lure til å bite. Og når den først biter, kan det være vanskelig å berge fangsten. Den kan sprette høyt opp i luften for å frigjøre seg fra kroken, rive seg løs med voldsomme utfall, rulle snøret rundt kroppen eller spytte ut agnet. Den er ikke like utholdende som en stor laks eller ørret, men kan ikke sjelden slå seg løs med en siste kraftanstrengelse når den er sveivet nesten helt inn til båten. Muskellungen regnes ikke som truet eller sårbar, men mange steder har innført minstemål og/eller andre restriksjoner på fisket.
Noen frykter at en rovfisk av slikt kaliber kan være farlig for mennesker. Muskellungen kan da også angripe badende (likeså vår gjedde, og også i Norge er badende blitt bitt av gjedde). Dette forekommer imidlertid ytterst sjelden – dels fordi fisken gjerne blir skremt vekk av mennesker, dels fordi den sjelden tar store byttedyr i badesesongen. I det hele tar muskellungen sjelden byttedyr på over 30 % av sin egen lengde. Mest utsatt er fiskere som forsøker å løsne en levende muskellunge fra kroken eller garnet.
Lokalnavn og etymologi
Muskellungen har fått navnet etter objive-indiansk «maashkinoozhe» eller «maskinonje», «stygg gjedde». Fransktalende nordamerikanere tolket ved en folkeetymologisk feil navnet som «masque allongé» («avlang/forlenget maske»). I tillegg har fisken en rekke lokalnavn, særlig i USA – som Ohio muskellunge, Great Lakes muskellunge, barred muskellunge, Ohio River pike, Allegheny River pike, jack pike, unspotted muskellunge og Wisconsin muskellunge. Wisconsin kaller seg The Muskie State, og Hayward er en selvoppnevnt «muskie-hovedstad».
Jean Forget
Jean Forget (født 1609 i Reims i Frankrike, død 9. oktober 1660 i Qiongshan på Hainan i Kina) var en fransk katolsk kinamisjonær tilhørende jesuittordenen.
Han ble sendt til Kina fra La Rochelle i februar 1655 og så fra Lisboa den 23. mars 1655, og ankom Macao i 1656. I 1657 ble han sendt til øya Hainan. Han ble syk i 1669, og døde i oktober 1660 i jesuittenes residens i Qiongshan.
Star Wars: Empire at War
Star Wars: Empire at War er et sanntidsstrategispill utviklet av Petroglyph Games og utgitt av LucasArts. Handlingen foregår mellom Star Wars Episode III: Sithene tar hevn og Star Wars Episode IV: Et nytt håp, og fokuserer på kampene mellom det galaktiske imperiet og Opprøreralliansen. Spillet ble utgitt den 16. februar 2006, og i oktober 2006 ble det utgitt en ekspansjonspakke med Star Wars: Empire at War: Forces of Corruption. Den 31. mai 2014 ble onlinefunksjonaliteten nedlagt på grunn av at Glu Mobile kjøpte GameSpy og nedla alle onlinespillservere. Oppkjøpet påvirket også flere andre spill, derav online-funksjonaliteten til Star Wars: Battlefront-serien.
Star Wars: Empire at War bruker spillmotoren til Petroglyph Games, Alamo. Spillet inneholder tre spill-moduser: en historie-basert kampanje, Galactic Conquest, samt Skirmish. Konflikter kan finne sted på en planet (landkamp) eller over planetene (i verdensrommet)
Gameplay
Land-kamper utkjempes med infanteri eller kjøretøy-Konflikter. I verdensrommet skal kampene utkjempes med Starfighter-skvadroner, eller store rom-fartøyer. I «Galactic Conquest» skal spilleren kontrollere enten Rebel Alliance, eller Galactic Empire. En svakere, nøytral fraksjon av «Pirates» eksisterer også. Men de gjør ingen forsøk på å slåss mot opprørerne eller imperiet, med mindre de blir utsatt for angrep. Hver fraksjon har minst ett av tre formål for Galactic Conquest, som varierer avhengig av hvilket scenario som spilles: drep fiendens leder (Mon Mothma eller keiser Darth Sidious) beskytte eller ødelegge Death Star, eller fjerne den andre fraksjonen fullstendig fra hele kartet.
Strategi, produksjon og å kontrollere ressurser må tilrettelegges gjennom et tredimensjonalt kart over hele galaksen. Spilleren kan motta midler fra planeter de kontrollerer, eller fra ulike gruve-anlegg. Spilleren må også forske på ny teknologi, bygge opp forsvar og kjøretøy, eller trene opp tropper. Hver planet kan gi forskjellige fordeler til de som eier planeten. I hver direkte konflikt kan hver side bare bruke et visst antall enheter på banen om gangen. Resten av styrkene beholdes som forsterkninger, som når som helst kan tilkalles til anviste områder når dette er tillatt. Spilleren kan bygge forskjellige bygninger og forsvar, og romstasjonen kan også oppgraderes for å forsvare seg bedre uten at spilleren må forlate romskipet for å forsvare selve stasjonen.
Birkebeinerløpet 2017
Birkebeinerløpet 2017 var et terrengløp mellom Birkebeineren Skistadion og Håkons Hall i Lillehammer som ble arrangert for 20. gang den 10. juni 2017.
Løypen var på 21 km. Den gikk gjennom skogsterreng på sti, kjerreveg, gressbelagt skitrasé i gamle OL-løyper og sykkelstier.
Herreklassen ble vunnet av Senay Fissehatsion, og dameklassen av Marte Mæhlum Johansen.
Tvedestrand rådhus
Tvedestrand rådhus er en kommunal bygning som ligger i ved dampskipsskaia i Tvedestrand sentrum. Bygningen var opprinnelig en stor lagerbod oppført i 1852 av jernverkseier Nicolai Aall ved Næs Jernverk. I 1917 vedtok Tvedestrand kommune at boden skulle bygges om til nytt rådhus og forsamlingshus. Tvedestrand rådhus stod ferdig i 1936 og var tegnet av arkitekt Hans Backer Fürst.
Bygningen brukes ikke lenger som rådhus, men til leies ut til møtevirksomhet og til kulturelle og private tilstelninger.
The Ultimate Gift
The Ultimate Gift er en amerikansk dramafilm fra 2006 regissert av Michael O. Sajbel, etter et manus av Cheryl McKay. Hovedrollene spilles av Drew Fuller, Ali Hillis og Abigail Breslin, Brian Dennehy og James Garner. Filmen hadde premiere i mars 2007 i USA og Canada.
Handling
Han reiser først til Texas hvor han jobber i en måned på en venn av bestefaren, Gus Caldwells ranch. Der skal han lære hva hardt, fysisk arbeid virkelig er. Når han kommer tilbake etter å ha fullført den første oppgaven, blir uksusleiligheten, den restaurerte muskelbilen og alle pengene hans plutselig tatt fra ham. Han blir hjemløs, og hans overfladiske kjæreste, Caitlin, slår opp med ham når kredittkortet hans blir avvist ved en fancy restaurant. Ingen av vennene hans er villige til å gi ham et sted å sove, til tross for at han har gjort mange tjenester for dem tidligere.
Etter at moren hans fortalte ham at hun heller ikke kan hjelpe ham, av frykt for å miste det hun ble gitt i Reds testamente, vandrer han rundt i byen alene. Mens han sover på en benk i parken, møter han en kvinne, Alexia, og hennes frittalende datter Emily. Jason blir venn med de to, og ber dem gå til advokatene og bekrefte at de er hans «virkelige venner» for å fullføre det neste oppdraget hans. Men etterpå går Jason sin vei, og ignorerer Emilys forespørsel om å treffes igjen. Imidlertid oppdager Jason ved et uhell at Emily lider av leukemi, og ser endelig en mulighet til å utvikle et sterkere bånd med noen. Fra dette tidspunktet gjør han sitt beste for å hjelpe Emily så lenge det varer.
Emily oppmuntrer også til en romanse mellom Jason og moren hennes. En annen av oppgavene hans krever at Jason skal reise til Ecuador, og studere ved et bibliotek hans far og bestefar hadde bygd for å hjelpe menneskene der. Der reiser han til fjells sammen med en lokal guide for å se stedet hvor faren hans hadde omkommet. Guiden forteller at historien han alltid hadde trodd om farens død var en løgn, fabrikkert av bestefaren hans ut fra skyldfølelse og skam. Jason og guiden blir tatt til fange som gisler av militante i flere uker, frem til de endelig klarer å unnslippe. Jason vender tilbake til Amerika, og oppdager at Emilys tilstand har blitt mye dårligere. Så han sørger for at Gus skal arrangere en forsinket julefeiring hjemme hos dem. Etter å ha fullført sine tolv oppgaver, får Jason en sum på 100 millioner dollar å gjøre med hva han vil, og all eiendommen hans blir returnert til ham.
Caitlin, vel vitende om at han nå er rik igjen, forsøker å vinne ham tilbake. Men Jason avslår tilbudet hennes. Med arven sin velger Jason å bygge et nytt sykehus, kalt Emily's Home, for barn med dødelige sykdommer. Men kort tid før bygningen skal begynne, dør Emily. Jason får deretter beskjed om å komme til advokatfirmaet for et møte til, hvor han blir fortalt at han har overgått forventningene til sin avdøde bestefar, og han får endelig den siste gaven på to milliarder dollar, fordi han hadde brukt 100 millioner dollar på å hjelpe andre.
Sundt varemagasin
Sundts varemagasin ligger i Torgallmenningen 14 i sentrum i Bergen. Bygningen er tegnet av arkitekten Per Grieg, og stormagasinet åpnet 18. juli 1938. 50 år senere, i 1988, ble bygget fredet, som følge av at kulturminnet var truet av påbygging i høyden. Det som er bevart av det opprinnelige interiøret, inngår også i fredningen. Sundt varemagasin blir regnet som ett av hovedverkene innen funksjonalismen i Norge. I 1961 ble arkitekten tildelt Houens fonds diplom for bygget. Bygget eies i dag av DNB Næringseiendom AS. I perioden 2022-24 skal hele bygget rehabiliteres, på grunn av rustskader på armeringsjernet. Bygget er helt stengt mens utbedringen pågår.
Historie
14. januar 1845 åpnet Christian Gerhard Ameln Sundt (1816–1901) en manufaktur- og kortevarehandel i 8. rode, nr 26, senere Strandgaten 66 i Bergen. Strandgaten var den gang en livlig handelsgate.
I 1885 ble nabobygget kjøpt og begge bygningene revet, for å gi plass til et nybygg. Det nye forretningslokalet sto ferdig 7. desember 1885. Bygningen hadde en stor og praktfull fasade rik på stukkatur og ornamentikk med sterke profiler og en gesims øverst. Arkitekt var Johan Irgens Faye. Den 27. februar 1888 tok det fyr i sentralvarmeanlegget, og hele bygningen ble ødelagt.
Ved juletider i 1889 sto en ny bygning i murstein med store speilglassvinduer ferdig på tomten. Den var tegnet av den tyske arkitekten Wilhelm Hauers. Varemagasinet ble sammenlignet med Printemps og Bon Marché i Paris.
På 1930-tallet kom tanken om å flyttet handelsvirksomheten, og sommeren 1936 ble Torgallmenningen 14, 16 og 18 innkjøpt. Den nye eiendommen hadde et byggeareal på 1.200 kvm, og gav mulighet for en sammenhengende fasade på hundre meter mot tre gater. Hovedfasaden fikk en monumental virkning mot den brede åpne Torgallmenningen.
Bygningen
Arkitekt Per Grieg ble engasjert, og samme år la han og direktør Norill ut på en utstrakt studiereise Europa rundt. Grieg hadde festet seg ved den nederlandske arkitekten Willem Marinus Dudok (1884–1974), og i Rotterdam lå ett av Europas mest moderne varehus – Dudoks De Bijenkorf (= Bikuben ), åpnet i 1930 som et tidlig eksempel på funksjonalisme. Fasaden bestod for det meste av glass som slapp inn lys på dagtid, mens det på kveldstid selv slapp ut lys. Det hele var kronet med et slankt tårn toppet av en lampe. Norill skal ha hyllet De Bijenkorf som «det overlegent best løste, moderne magasin i Europa i dag».
Høsten 1936 forelå i store trekk planene for den nye bygningen i Bergen. Den nye storbutikken skulle oppføres av jernbetong og glass i 6 etasjer, pluss en stor underetasje som skulle bygges ut under fortauet. Byggeprosessen ble dokumentert med fotografier tatt av Einar Helmers Olsen (1891-1984) som var utdannet i Dresden med spesialisering innenfor armert betong. Byggemelding ble innsendt i 1936, og i januar 1937 ble det søkt om å få støpe kjeller. Halvannet år senere åpnet varehuset, hvilende på et skjelett av runde bærende søyler slik at veggene var uten bærende funksjon, og dermed kunne brytes opp med lange horisontale vindusbånd og store åpne rom innvendig. En virkelig attraksjon var rulletrappen, bare ett år etter at Steen og Strøm installerte Norges første rulletrapp i Oslo.
Tyngdepunktet i fasaden ble hjørnet mot Starvhusgaten som stakk frem av byggelinjen, og var synlig på lang lei med sin 40 meters høye skorstein, formet som en søyle kronet av en 3,5 meter høy skulptur i bronse av handelsguden Merkur, utført av billedhugger Sofus Madsen.
På Starvhushjørnet, Torgallmenningen og Ole Bulls plass fikk bygningen tre romslige inngangspartier med svingdører. Rulletrapp, hurtiggående personheiser med fører og bekvemme trappeganger sørget for kommunikasjonen. Byggekonstruksjon og innredning slapp inn et maksimum av dagslys for å sikre en naturlig fargebedømmelse og skaffe ansatte og publikum moderne oversiktlige ekspedisjonsforhold. Fasadenes saklige arkitektur og kontinuerlige båndvinduer skulle gi uttrykk for byggets spesielle funksjon og egenart, og danne et gjennombrudd i bergensk forretningsarkitektur.
Listverket var i teak, mens gulvene var dekket med linoleum, et naturmateriale ofte forvekslet med vinyl; men ingenting av denne opprinnelige innredningen bevart. Slik beskrev Bergens Tidende nybygget ved åpningen i juli 1938: «Foruten en vanlig kassedisk, vil der også bli anledning til å bli ekspedert på no time fordi der er ikke mindre enn seks andre steder hvor en kan få gjøre opp uten å gå til hovedkassen», i varehuset avisen beskrev som «en liten verden for sig selv». På 1980-tallet ville eierne bygge på nok en etasje og omgjøre femte og sjette etasje til kontorer. I stedet besluttet Riksantikvaren i 1990 å frede bygget. Forbildet De Bijenkorf ble svært skadet under bombingen av Rotterdam 14. mai 1940. Den gjenværende delen drev videre, men ble i 1956 revet fordi den ikke passet inn i den videre byreguleringen.
Scaptobius
Scaptobius er en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.
Utseende
Nokså små (ca. 10 millimeter), avlange, mattsvarte gullbasser. Oversiden er nokså knudrete, gjerne mer eller mindre dekket med jordpartikler.
Ina Christel Johannessen
Ina Christel Johannessen (født 5. oktober 1959) er en norsk danser og koreograf, utdannet ved Statens Balletthøgskole, koreograflinjen i 1984.
Scaptobius
Utbredelse
Slekten er utbredt i det sørlige Afrika.
Argus (programmeringsspråk)
Argus er et programmeringsspråk som ble skapt ved MIT av Barbara Liskov mellom 1982 og 1988, i samarbeid med Maurice Herlihy, Paul Johnson, Robert Scheifler og William Weihl. Det er en utvidelse av CLU, og anvender det meste av den samme syntaks og semantikk. Argus ble konstruert for å støtte skapelsen av distributerte programmer, ved å innkapsle relaterte prosedurer innenfor objekter (guardians), og ved å støtte atomiske operasjoner (actions).
Ina Christel Johannessen
Johannessen startet Scirocco Dansekompani sammen med Un-Magritt Nordseth i 1987; kompaniet skiftet navn til zero visibility corp. i 1997. Hun har vært koreograf ved en rekke norske teatre og tilknyttet Carte Blanche Dansekompani som huskoreograf i perioden 1996–2000. Her har hun skapt flere helaftens verk, blant annet Har du sunget den for Grieg i forbindelse med Edvard Grieg-jubileet 1993. Johannessen har laget en rekke verk, mange av dem har hun turnert med i utlandet, blant annet ...it's only a rehearsal, I lie, I speak og The Terror of Identification.
Johannessen ble tildelt Danse- og Teatersentrums scenekunstpris med kompaniet zero visibility corp. i 2001 og Oktoberdansprisen i 2004. I 2008 mottok hun Dansekritikerprisen for sitt verk Ambra koreografert for Iceland Dance Company og Carte Blanche Dansekompani.
Fara Novarese
Fara Novarese er en kommune i provinsen Novara i regionen Piemonte i det nordlige Italia. Byen har 2,026 innbyggere (2018). Fara Novarese grenser til kommunene Barengo, Briona, Carpignano Sesia, Cavaglio d’Agogna og Sizzano.
Parliament Square
Parliament Square er en liten plass beliggende rett vest for Westminster Palace i det sentrale London. Både lovgivende, utøvende og dømmende instiusjoner ligger i umiddelbar nærhet til plassen, samt flere kirker. Gjennom historien har plassen mange ganger blitt brukt som sted for demonstrasjoner og protester. Parliament Square ble fredet i 1996, blant annet på grunn av den enkle, stramme, åpne og elegante utformingen plassen fikk etter andre verdenskrig. Plassen inneholder også en rekke vernede statuer av tidligere statsministre og andre fremtredende personer. Nærmeste undergrunnsstasjon er Westminster, hvor linjene Circle, District og Jubilee går.
Beliggenhet og omgivelser
Grensene til Parliament Square defineres av Great George Street i nord, St Margaret Street i øst, Parliament Square Road i sør og Little George Street i vest. Plassen er ikke en del av verdensarvstedet like ved. Det finnes en rekke fredete bygninger i nærheten, blant annet Palace of Westminster, Westminster Abbey, St Margarets kirke (med opprinnelse fra 1000-tallet), Middlesex Guildhall (som nå huser United Kingdoms høyesterett), Methodist Central Hall og HM Treasury.
Historie
Plassen som nå heter Parliament Square var tidligere et travelt område med trange gater og små hus. Husene ble revet tidlig på 1800-tallet for å lage en åpen plass, en plass som på folkemunne ble kalt Westminsters ørken. Et forsøk på midten av 1800-tallet på å forbedre plassen mislyktes. På 1860-tallet ble Charles Barry, som hadde vært ansvarlig for ombyggingen av Palace of Westminster noen år tidligere, engasjert for å forbedre plassen og gjøre den verdig nye Palace of Westminster. Barrys plan innebar en forlengelse av Bridge Street, noe som åpnet opp utsikten mot New Palace Yard og Westminster Hall. Samtidig ble Metropolitan District Railway bygget diagnonalt over plassen, noe som forårsaket store ødeleggelser på overflaten. Det endelige resultatet av ombyggingen av plassen var to plener på hver sin side av en øst-vestgående gjennomfartsåre. Statuer av statsmenn ble satt opp. En separat gressplen i vest fikk navnet Canning Torg. På 1930-tallet startet en diskusjon om å endre utformingen av plassen og omgivelsene, hovedsakelig på grunn av behovet for å forbedre trafikkflyten. Planene ble revidert i 1946, og to år senere ble George Grey Wornum bedt om å omgjøre området for å bedre trafikkforholdene før Festival of Britain i 1951. Transportdepartementet satte som betingelse etableringen av en sentral øy. Wornum lagde spesifikasjoner for høye og lave lyktestolper og for teakbenker. Beplantningen ble ivaretatt av Royal Parks. Arbeidet ble fullført i april 1851. De fire statuene av tidligere statsministre ble plassert på nye steder, mens statuene av Lincoln og Canning ble satt tilbake på samme sted - Canning Torg. Senere har det skjedd få endringer. Hull til flaggstenger og trafikklys kom på 1970-tallet, og ytterligere fire statuer har blitt satt opp (Smuts, Churchill, Mandela og Lloyd-George).
Statuer
Ti statuer av tidligere statsministre i United Kingdom og andre fremtredende personligheter står på Parliament Square.
Ansvar og vedtekter
Greater London Authority (GLA) har vært ansvarlig for Parliament Square siden år 2000. Bydel City of Westminster har ansvaret for fortauene på øst- og vestsiden og veiene rundt plassen. Royal Parks har ansvaret for den separate plenen langs Little George Street. Aktiviteter på Parliament Square blir regulert av vedtekter håndhevet av GLA. Vedtektene oppgir blant annet en rekke aktiviteter som trenger skriftlig tillatelse. Dette gjelder blant annet kommersiell fotografering, forsamlinger, opptredener og reklamevirksomhet. Vedtektene inneholder også en liste over aktiviteter som ikke er tillatt på Parliament Square.
Belmont-rapporten
Belmont-rapporten (engelsk Belmont Report) er en rapport som angir etiske prinsipper og retningslinjer for forskning på mennesker, skrevet og utgitt i 1978 av etikkomitéen National Commission for the Protection of Human Subjects of Biomedical and Behavioral Research. Rapportens fulle tittel var Belmont Report: Ethical Principles and Guidelines for the Protection of Human Subjects of Research, Report of the National Commission for the Protection of Human Subjects of Biomedical and Behavioral Research. Rapporten regnes som et av de grunnleggende dokumentene innenfor amerikansk bioetikk. Navnet Belmont-rapporten kom av at utkastet til rapporten ble skrevet på konferansesenteret Belmont Conference Center.
Rapporten er bygget på tre kjerneprinsipper (respekt for personer, velgjørelse og rettferdighet) knyttet til tre anvendelsesområder (informert samtykke, vurdering av risiko og forventet forskningsutbytte, og valg av forskningssubjekter). Den angir generelle prinsipper som både må veies opp mot hverandre og komplementerer hverandre. Rapporten har imidlertid blitt kritisert for å fokusere på utbytte for forskningsobjektene fremfor samfunnet generelt. Videre har det vist seg at den i liten grad blir tatt hensyn til i tilfeller der forskningen medfører minimal risiko for personene som er involvert, til tross for at dette også medfører etiske dilemmaer. Rapporten er antatt å ha innflytelse på utarbeiding av retningslinjer rundt forskning på genteknologi, men ikke i stor grad innenfor andre områder.
Harold Weber
Harold Weber (født 20. mars 1882, død 7. november 1933) var en amerikansk golfspiller som deltok i de olympiske lekene i St. Louis i 1904.
Weber vant en olympisk bronsemedalje i golf under OL 1904 i St. Louis. Han var med på det amerikanske laget United States Golf Association som kom på tredjeplass i lagkonkurransen i golf bak Western Golf Association og Trans Mississippi Golf Association. Det var kun tre lag, alle amerikanske med ti mann på hver, som deltok i lagkonkurransen i golf som ble spilt 17. september 1904.
Striomecyna
Striomecyna er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Levevis
Larvene lever i død ved.
Beriev MBR-2
Beriev MBR-2MBR står for russisk Morskoi Blizhniy Razvedchik (Cyrillic: Морской Ближний Разведчик) Magriineu kort rekonisering, var et russisk multi-purpose (inklusive rekognosering)flybåt som tjenstgjorde i Sovjets marine i 1935. Av 1 365 bygde, ble ni brukt av andre land, inklusive Finland og Nord-Korea. I Sovjetunionen fikk den noen ganger kallenavnet "Kорова" (ku).
Konstruksjon
MBR-2 var konstruert av Georgy Mikhailovich Beriev og fløy første gang i 1931, drevet av en importert 500 hkBMW VI.Z motor. Produksjonsmodellen som kom i 1934 brukte en lisens-bygget versjon av denne, Mikulin M-17 på 680 hk, og kunne bli utstyrt med hjul eller skiunderstell.
Beriev konstruerte også en variant som passasjerfly,MP-1som ble tatt i bruk av Aeroflot 1934, og en fraktutgave som fulgte i 1936.
I 1935 ble en forbedret versjon utviklet,MBR-2bis, drevet av Mikulin AM-34N motor og utstyrt med lukket førerkabin, feste for maskingevær på toppen av skroget og større sideror. I denne konfigurasjonen forble den i produksjon frem til 1941. Som med MBR-2, denne kommersielle variant og MP-1bis ble tatt bruk i 1937.
Dendronotus noahi
Dendronotus noahi er en nakensneglart i busksneglfamilien.
Artene i busksneglfamilien har en avlang kropp, med flere utvekster eller «forgreninger», herav det norske navnet busksnegler. Utvekstene er parvise på ryggsiden og er sneglens gjeller.
Utbredelse
Arten finnes det nordlige Stillehavet.
Sondershausen
Sondershausen er en by og administrasjonssted i Kyffhäuserkreis i den tyske delstaten Thüringen. Byen ligger i Wipperdalen mellom høydedragene Hanleite i sør og Windleite i nord.
Metaglymma
Metaglymma er en slekt av løpebiller som særlig finnes i sandete områder, der de lever som predatore i utgravde ganger.
Levevis
Sandgraverne er knyttet til områder med løs sandjord, der de graver tunneler der de sitter og venter på bytte, selv om de også kan spise noe åtsler og av og til litt plantekost. Artene i denne slekten kan ikke fly.
Utbredelse
Slekten er endemisk for New Zealand.
P&O Cruises
P&O Cruises er et britisk cruiserederi og datterselskap med hovedkontor ved Carnival House i Southampton i England, som eies av det amerikanske cruiseselskapet Carnival Corporation & plc og som opereres under cruisemerket Carnival UK. Cruiserederiet ble stiftet i 1977 og var opprinnelig datterselskap under Peninsular and Oriental Steam Navigation Company (P&O), som er det eldste cruiseselskapet i verden som opererte den første passasjertrafikken med seilinger fra Storbritannia til Den iberiske halvøy i 1837, senere til Athen, Gibraltar og Malta i 1844.
Cruiseseilinger med P&O Cruises starter fra hjemmehavnen i Southampton, og seiler til destinasjoner i de norske fjordene, Skandinavia, Østersjøen, Middelhavet, Karibia, Kanariøyene, Spania, Portugal, USA og Canada, samt til destinasjoner med korte opphold i havn.
P&O Cruises opererer for tiden seks havgående cruiseskip med en samlet passasjerkapasitet på 18 993 passasjerer og en samlet bruttotonnasje på 719 385 BT. Det nyeste skipet i flåten er cruiseskipet MS «Iona», som ble levert til cruiserederiet i oktober 2020. I desember 2022 er det ventet at P&O Cruises vil få levert sitt nyeste skip – MS «Arvia» – som vil bli søsterskip til «Iona».
Flåte
Pr. 9. oktober 2020 opererer P&O Cruises en moderne flåte som består av 6 skip:
Kerstin Spielberger
Kerstin Spielberger (født 14. desember 1995 i Burghausen, Tyskland) er en tysk ishockeyspiller som spiller i angrepsposisjon. Hun representerte hjemlandet under Vinter-OL 2014 i Sotsji, hvor laget ble nummer 7.
Idrettsveien
Idrettsveien kan vise til følgende veier eller gater i Norge:
Kiribati under VM i friidrett 2023
Kiribati deltok under VM i friidrett 2023 (utendørs) fra 19. til 27. august 2023 i Budapest i Ungarn.
Resultater
Kiribati var påmeldt med 1 utøver.
Margarita Tsjomakova
Margarita Tsjomakova (født 27. november 1988) er en bulgarsk fekter som fekter i sabelklassen. Hun representerte Bulgaria under Sommer-OL 2012 i London, der hun ble utslått i første runde.
Alessandro Piazza
Alessandro Piazza (født 20. juli 1915 i Genova i Italia, død 16. september 1995) var en italiensk bibelforsker og katolsk biskop av Albenga.
Bakgrunn
Alessandro Piazza studerte ved det erkebiskoppelige småseminar og senere ved Albengas presteseminar. Den 11. juli 1938, i en alder av 22 år, ble han presteviet i katedralen San Lorenzo i Genova. Erkebiskopen av Genova, kardinal Pietro Boetto, sendte ham for å fortsette sine studier i hellige skrifter og teologi ved Det pavelige bibelinstitutt i Roma. Der tok han lisensiatgraden og ble utnevnt til lærer i hebraisk og Den hellige skrift ved erkebispedømmet Albengas presteseminar.
Biskop av Albenga
Den 18. mai 1965 ble han utnevnt av pave Paul VI til biskop av Albenga; han ble bispeviet i Genova-katedralen 24. juni. Hovedkonsekrator var kardinal Giuseppe Siri, Genovas erkebiskop. Medkonsekratorene var biskop Pietro Zuccarino av Bobbio og erkebiskop Franco Costa som hadde vært biskop av Crema.
Som biskop hadde han tilsyn med den fullstendige restaurering av katedralen San Michele i Albenga, som gav den tilbake dens opprinnelige romanske stil. Han grunnla også Institutt for religionsvitenskap i bispedømmet og fremmet den kulturelle gjenoppliving av presteskapet og lekfolket i lys av Det andre Vatikankonsil, som han var deltaker av i dets siste sesjon.
Som bibelteologr fungerte han som sekretær for bispekomiteen og som medlem av redaksjonen for CEI-versjonen av Bibelen - Bibbia CEI - altså den offisielle italienske katolske oversettelse av Bibelen for liturgisk bruk utgitt i 1971. Sammen med bibelteologen Enrico Galbiati skrev han boken Pagine difficili della Antico Testamento), hvorav mange italienske utgaver ble utgitt og som ble oversatt til engelsk, spansk, polsk og russisk.
1. desember 1973 endret bispedømmet Albenga, som ble opprettet i det femte århundre, navn uten å endre strukturen, og fikk navnet bispedømmet Albenga-Imperia, for bedre å gjenspeile tilstedeværelsen av hovedstaden i Liguria som alltid hadde vært en del av dens territorium. Med endringen i bispedømmets navn ble Piazzas tittel endret til biskop av Albenga-Imperia.
Den 6. oktober 1990 aksepterte pave Johannes Paul II at han trakk seg fra den pastorale ledelse av bispedømmet på grunn av høt alder, og utnevnte Mario Meini til hans etterfølger. Piazza trakk seg tilbake til presteseminaret i Albenga, hvorfra han samarbeidet med sin etterfølger til sin død 16. september 1995.
Piazza ble gravlagt i høyre skip under alteret til det hellige sakrament i Albenga-katedralen.
Allen Lard
Allen E. Lard (født 6. august 1866 i Kentucky, død 22. januar 1946) var en amerikansk golfspiller som deltok i de olympiske lekene i St. Louis i 1904.
Alessandro Piazza
Episkopalgenealogi
Hans episkopalgenealogi er:
Allen Lard
Lard vant en olympisk bronsemedalje i golf under OL 1904 i St. Louis. Han var med på det amerikanske laget United States Golf Association som kom på tredjeplass i lagkonkurransen i golf bak Western Golf Association og Trans Mississippi Golf Association. Det var kun tre lag, alle amerikanske med ti mann på hver, som deltok i lagkonkurransen i golf som ble spilt 17. september 1904.
Qiao Ru
Qiao Ru (født 5. januar 1995) er en kinesisk kvinnelig håndballspiller, som er en del av det kinesiske håndballandslaget.
Hun ble tatt ut i troppen til Håndball-VM 2015 og ble kåret til mesterskapets beste unge strekspiller.
Svømming under VM i svømmesport 2015 – 200 meter individuell medley kvinner
200 meter individuell medley kvinner var en svømmeøvelse som ble arrangert under VM i svømming 2015 i Kazan i Russland den 2. august (forsøksheat og semnifinaler) og 3. august (finale).
Rekorder
Før konkurransene var gjeldende verdens- og mesterskapsrekorder som følger:
Følgende rekorder ble satt under konkurransen:
Forsøksheat
Forsøksheatene ble avholdt den 2. august kl. 10.28.
Semifinaler
Semifinalene ble avholdt den 2. august kl. 17.53.
Finale
Finalen ble avholdt den 3. august kl. 18:54.
Pithauria
Pithauria er en gruppe (slekt) av sommerfugler som tilhører familien smygere (Hesperiidae).
Utseende
Middelsstore til nokså store (vingespenn 45-50 millimeter), kraftige, brune smygere. Vingene har noen lysere flekker.
Levevis
De aller fleste har larver på gress eller andre enfrøbladete planter.
Utbredelse
Slekten er utbredt i Sørøst-Asia.
Systematisk inndeling
Artene er listet i alfabetisk rekkefølge.
Dømt som forræder
Dømt som forræder, (originaltittel: Lacombe Lucien) er et fransk drama fra 1974 regissert av Louis Malle.
Handling
I juni 1944, samtidig som de allierte slåss mot tyskerne i Normandie, forsøker Lucien Lacombe, en 17 år gammel gutt, å verve seg til den franske motstandsbevegelsen. Den lokale motstandslederen, en lærer, avviser Lucien på grunn av hans lave alder. Men kort tid senere snubler Lucien over hovedkvarteret til Carlingue, de franske hjelperne til Gestapo. Han blir arrestert. Under påvirkning av alkohol forråder han læreren som blir arrestert og utsatt for tortur.
Carlingue rekrutterer deretter Lucien til deres lovløse regime av utpressing og terror. Han nyter sin nye makt og posisjon, men forelsker seg i France Horn, en vakker fransk-født jødisk kvinne som lever tilbaketrukkethet sammen med sin far Albert, en skredder, og hennes bestemor Bella - som forsøker å forlate Paris og krysse grensen til Spania.
Lucien blir advart om at de allierte styrkene før eller senere kommer til å vinne, og at Luciens samarbeidspartner kommer til å bli drept. Albert blir snart arrestert av Carlingue, og overlevert til tyskerne. Den franske motstandsbevegelsen går til angrep mot hotellet hvor Carlingue holder til, og innbyggerne i byen blir arrestert som gjengjeldelse. Lucien havner dermed i konflikt mellom tyskerne, og den franske motstandsbevegelsen.
Laura Moisă
Laura Moisă (født Chiper; 21. august 1989 i Bacău) er en rumensk håndballspiller, som spiller for og for det rumenske landslaget.
Marshalløyene under VM i friidrett 2023
Marshalløyene deltok under VM i friidrett 2023 (utendørs) fra 19. til 27. august 2023 i Budapest i Ungarn.
Resultater
Marshalløyene var påmeldt med 1 utøver.
Amira Ben Chaabane
Under Sommer-OL 2020 i Tokyo som ble arrangert i 2021 ble hun utslått i andre runde i den individuelle konkurransen.
Dendronotus regius
Dendronotus regius er en nakensneglart i busksneglfamilien.
Artene i busksneglfamilien har en avlang kropp, med flere utvekster eller «forgreninger», herav det norske navnet busksnegler. Utvekstene er parvise på ryggsiden og er sneglens gjeller.
Utbredelse
Arten er funnet ved Filippinene i Stillehavet.
Pseudaelara
Pseudaelara er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, mørkt brunlige trebukker. Dekkvingene er tilspisset bakover slik at kroppsformen nærmest blir dråpeformet. Antennene er omtrent så lange som kroppen. Dekkvingene kan ha lyse tegninger.
Levevis
Larvene lever i død ved.
Leptotrachelon
Leptotrachelon er en slekt av løpebiller. Gruppen lever i Afrika og Asia.
Utbredelse
Arten er kjent fra Mellom-Amerika (Costa Rica).
Systematisk inndeling
Slekten må ikke forveksles med Leptotrachelus, som er en annen (men beslektet) slekt.
Svingbrua i Belize City
Svingbrua i Belize City er ei svingbru i sentrum av Belize City. Den går over Haulover Creek, ei sideelv til Belizeelva. Den er den eldste svingbrua i Mellom-Amerika og en av få i verden som fremdeles opereres manuelt.
Brua ble bygd i Liverpool i England i 1922, og ble deretter frakta til Belize og installert i 1923. Den er i dag et av Belize Citys mest kjente landemerker.
Over alle hav
Over alle hav er en norsk helaftens dramadokumentarfilm fra 1958 om norske sjøfolk og skipsfart. Den ble regissert av Jan Wikborg. Manus var skrevet av Hans Geelmuyden, og Wikborg og Geelmuyden produserte filmen sammen.
Filmen tok fire år å lage. Filmanmelderen i Halden Arbeiderblad skrev etter premieren:"De kom seg riktig ut på jordomseiling, det lille teamet av amatører som står bak produktet, og den – unnskyld oss – lite vakre, Justerliknende forfatter Hans Geelmuyden hadde det travelt i seksten av filmens roller."Foruten at manusforfatteren figurerte i mange roller, opptrådte også regissørens ektefelle Fanny Wikborg i en rolle i filmen.
Mange anmeldere var begeistret for filmen, og kritikeren i Fredriksstads Blad oppfordret alle med tilknytning til sjøen å få den med seg: På en festlig måte får vi fortalt masse om vår handelsflåte – og de menn og kvinner som står bak. Som nevnt sørger Geelmuyden for at mottoet Frekk, feidig, fresk og festlig blir oppfylt. Fanny Wikborg spiller en alldeles sjarmerende «Gnista». Ellers er det vanskeekte sjøfolk i alle roller, unntagen en Dagblad-mann som spiller skurk.
Som kjent var det kongelig premiere på Over alle hav i Oslo like før jul, og den vil sikkert som da treffe midt i blinken i Fredrikstad, som har så nær tilknytning til sjøen – og et publikum som setter pris på vittig underholdning.
Iresia
Iresia er en slekt av billene i delgruppen (underfamilien) sandjegere i familiegruppen løpebiller.
Theresiela
Theresiela er en slekt av biller som tilhører den store underfamilien Lamiinae i familien trebukker (Cerambycidae). Slekten omfatter bare én kjent art.
Iresia
Utseende
Midelsstore, slanke og langbeinte sandjegere, ofte med helt meller delvis metalliske farger. Hos noen av artene er fasettøynene påfallende store. Beina er slanke og gjerne rødlige.
Utbredelse
Slekten er utbredt i den neotropiske økosonen.
Kirsten Brosbøl
Kirsten Brosbøl (født 14. desember 1977 i Odder) er en dansk sosialdemokratisk politiker. Hun var medlem av Folketinget 2005–2019 og Danmarks miljøvernminister 2014–2015.
Hun vokste opp i Odder som datter av murer og skomaker Lars Peter Brosbøl og sykepleier Bente Skødt Jensen. Hun gikk amtsgymnaset i Odder og tok mastergrad i freds- og konfliktstudier ved University of Sussex i 2003 og kandidatgraden i statsvitenskap ved Roskilde Universitetscenter i 2005.
Hun var praktikant og rådgiver for de danske sosialdemokratene i Folketinget og Europaparlamentet 2001–2005. I 2005 ble hun valgt inn i Folketinget fra Århus amtskrets, som etter strukturreformen i 2007 inngikk i Østjyllands storkrets. Hun har vært Socialdemokratiets ordfører for forskning og høyere utdannelse, matvarer og likestilling. Hun har vært medlem av Europarådets parlamentariske forsamling. Hun tilhører kretsen rundt Mette Frederiksen. Hüseyin Arac møtte som varamedlem av Folketinget i Brosbøls barselspermisjon 2010–2011. Brosbøl var miljøvernminister i Helle Thorning-Schmidts andre regjering 2014–2015. I 2017 frasa hun seg gjenvalg ved neste folketingsvalg.
Japan under VM i svømmesport 2015
Japan deltok under VM i svømmesport 2015 i Kazan i Russland fra 24. juli til 9. august 2015.
Au Sin Ying
Au Sin Ying (født 8. januar 1989) er en hongkongkinesisk fekter som fekter i sabelklassen. Hun representerte Hongkong under Sommer-OL 2012 i London, der hun ble utslått i første runde.
VM i curling for kvinner 2010
Verdensmesterskapet i curling 2010 for kvinner var det 32. VM i curling for kvinner gjennom tiden. Mesterskapet ble arrangert av World Curling Federation og avviklet i arenaen Credit Union i-plex i Swift Current, Saskatchewan, Canada i perioden 20. – 28. mars 2010. Den canadiske provinsen Saskatchewan var VM-vert for andre gang – første gang var i 1983, det mesterskapet ble vunnet av Sveits.
De tolv deltagende lag spilte først alle-mot-alle round robin, som ga elleve kamper til hvert lag. De fire beste lagene etter round robin-kampene gikk videre til sluttspillet om medaljene, det ble avgjort som et Page playoff med bronsekamp.
Det var Tysklands andre VM-tittel gjennom tiden. Den første ble vunnet 22 år tidligere, ved VM i 1988, hvor Andrea Schöpp også var lagets kaptein. Schöpp spilte i sitt 17. VM, og hun manglet dermed kun en VM deltagelse for å tangere Dordi Nordbys rekord for flest VM-deltagelser.
Bronsemedaljene gikk til vertslandet Canada, med laget Jennifer Jones som skip beseiret de Sverige i bronsekampen med 9-6.
Norge stilte med skip Linn Githmark, lead Henriette Løvar, toer og treer var Ingrid Stensrud og Kristin Skaslien. Reserve var Kristin T. Løvseth. Laget endte på 9.-plass med 3 seiere og 8 tap.